2016. gada 5. janvārī Noteikumi Nr. 7

Rīgā (prot. Nr. 1  12. §)

**Grozījumi** **Ministru kabineta 2011. gada 25. janvāra noteikumos Nr. 75 "Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem"**

Izdoti saskaņā ar Bezdarbnieku un

darba meklētāju atbalsta likuma

4. panta otro, piekto, vienpadsmito

un divpadsmito daļu

Izdarīt Ministru kabineta 2011. gada 25. janvāra noteikumos Nr. 75 "[Noteikumi par aktīvo nodarbinātības pasākumu un preventīvo bezdarba samazināšanas pasākumu organizēšanas un finansēšanas kārtību un pasākumu īstenotāju izvēles principiem](http://www.likumi.lv/doc.php?id=225425)" (Latvijas Vēstnesis, 2011, 21., 99., 198. nr.; 2012, 117. nr.; 2013, 47., 148., 193., 244. nr.; 2014, 102., 159. nr.; 2015, 115. nr.) šādus grozījumus:

1. Papildināt 33. punktu ar otro teikumu šādā redakcijā:

"Neformālās izglītības programmā valsts valodas apguvei dažādos valsts valodas prasmes līmeņos bezdarbnieku un darba meklētāju var iesaistīt ne vairāk kā trīs reizes gadā, ja bezdarbnieks vai darba meklētājs šajā laikā nav iesaistīts citas neformālās izglītības programmas apguvē."

2. Svītrot 43.4. apakšpunktā vārdus "tai skaitā par valsts valodas prasmes pārbaudēm".

3. Papildināt noteikumus ar 43.8. apakšpunktu šādā redakcijā:

"43.8. izmaksu segšanai par valsts valodas prasmes noslēguma pārbaudes organizēšanu."

4. Papildināt noteikumus ar 214. punktu šādā redakcijā:

"214. Šo noteikumu 43.8. apakšpunktā minētās izmaksas par valsts valodas prasmju pārbaužu organizēšanu ir attiecināmas no šā pakalpojuma sniegšanas dienas."

Ministru prezidente Laimdota Straujuma

Labklājības ministrs Uldis Augulis